UITGELEK: Mbeki braak gal oor grondbeleid in dokument | Netwerk24
Deur Bonolo Selebano 25 September 2018 11:19
Die Thabo Mbeki-stigting het bevestig dat 'n dokument van 30 bladsye wat uitgelek het en waarin oudpres. Thabo Mbeki uitvaar teenoor die ANC se grondbeleid, wel deur Mbeki self geskryf is.
Oudpres. Thabo Mbeki.
Mbeki sê daarin die gronddebat het in 'n wit-swart-kwessie ontaard wat teenstrydig is met die aard en karakter van die ANC.
Siyabulela Gebe van die stigting het bevestig dit is deur Mbeki geskryf.
"Ek kan bevestig dat dit 'n interne besprekingsdokument van die Thabo Mbeki-stigting is. Dit was nie bedoel om openbaar gemaak te word nie," het hy gesê.
Mbeki beskuldig oudpres. Jacob Zuma daarvan dat hy die karakter van die ANC na dié van 'n "swart party" verander het.
"Dit mag wees dat baie in die ANC nie (tydens sy bewind) verstaan het dat wat Zuma probeer bevorder het inderdaad 'n fundamentele herdefiniëring van die ANC en sy historiese missie is nie," skryf Mbeki.